బేలూర్ గోపాలకృష్ణ

బేలూర్ గోపాలకృష్ణ (జననం 1964) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు సాగర్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం 
బేలూర్ గోపాలకృష్ణ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 శాసనసభ ఎన్నికలలో సాగర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కాగోడు తిమ్మప్ప పై 15007 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2008 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కాగోడు తిమ్మప్ప పై 2845 ఓట్ల స్వల్ప మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

బేలూర్ గోపాలకృష్ణకు 2013 శాసనసభ ఎన్నికలలో సాగర్ శాసనసభ నియోజకవర్గం నుండి బీజేపీ టికెట్ దక్కకపోవడంతో జనతాదళ్ (సెక్యులర్) పార్టీలో చేరి జెడి(ఎస్) టికెట్‌పై పోటీ చేసి ఓడిపోయి, ఏప్రిల్ 2018లో భారత జాతీయ కాంగ్రెస్ పార్టీలో చేరాడు. ఆయన 2023 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ  అభ్యర్థి హర్తాలు హాలప్ప పై 16,022 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.  

బేలూర్ గోపాలకృష్ణ 26 జనవరి 2024న కర్ణాటక రాష్ట్ర అటవీ పరిశ్రమల కార్పొరేషన్‌కు ఛైర్మన్‌గా నియమితులయ్యాడు. 

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు